મણિનગરમાં આવેલી સેવન્થ ડે એડવેન્ટીસ્ટ હાયર સેકન્ડરીમાં અભ્યાસ કરીને આટલું સારું પરિણામ મેળવનારો પારસ તેના માતા-પિતાની સાથે સ્કૂલની મહેનતની પણ પ્રશંસા કરીને જણાવે છે કે, “મારી સ્કૂલમાં દરેક શિક્ષક કોઈ પણ સમયે મદદ કરવા માટે તત્પર રહે છે, શિક્ષકોએ અમને તેમના પર્સનલ નંબર પણ આપી રાખ્યા હતા જેથી સ્કૂલ પછીના સમયમાં કોઈ બાબત સમજવી હોય તો તેમને ફોન કરીને સમજી શકાય. “પારસને માત્ર ભણવામાં જ નહીં ક્રિકેટ, રાજકારણ, ફોટોગ્રાફી, મ્યુઝિક, ટીવી જોવું વગેરે પણ પસંદ છે. અને તેણે ભણવાની સાથે આ બધી બાબતોને પણ પૂરતો સમય આપ્યો છે. ભલે તે બોર્ડની તૈયારી કરતો હતો પણ તેની રસની એક્ટિવિટિને વરસ કે છ મહિના માટે ભૂલી નહોતી જવી પડી અને આ બાબતે તેના માતા-પિતાએ પણ ક્યારેય તેને ટોક્યો નથી.